APSTIPRINĀTS
Latvijas Republikas prokuratūras
iepirkuma komisijas
2024.gada 15.oktobra sēdē
8.protokols

Atbildes uz jautājumiem 
atklātā konkursā “Prokuratūras informācijas sistēmas un e-pakalpojumu uzturēšana, izmaiņu izstrāde un ieviešana”
(identifikācijas Nr. LRP 2024/35)

2024.gada 10.oktobrī Elektronisko iepirkumu sistēmā atklāta konkursa “Prokuratūras informācijas sistēmas un e-pakalpojumu uzturēšana, izmaiņu izstrāde un ieviešana” (turpmāk – iepirkums), id. Nr. LRP 2024/35, komisija ir saņēmusi jautājumus par iepirkuma nolikuma prasībām.
Iepirkuma komisija sniedz atbildes uz uzdotajiem jautājumiem:

Jautājums.

1. Lūdzam nodrošināt iespēju iepazīties ar detalizētām lietotāju instrukcijām saistībā ar 2024_35_3.pielikums_Tehniska_specifikacija_ar_pielikumiem.docx Pielikums 1 un 2024_35_3.pielikums_Tehniska_specifikacija_ar_pielikumiem.docx Pielikums 2 Minētajiem moduļiem un formām -  Dokumentu apstrāde, Lietas, Elektronisko sūtījumu administrēšana, Administrēšana, Reģistrācija, Personāla uzskaite, Neizpildītie uzdevumi, Ziņojumi,  Meklēšanas pārlūks, Pārskati,  Darbinieka Profils, Lietotāji, Universālā darba vieta, Mobilā darba vieta, Valodu pārvaldīšana, lai saprastu funkcionalitāti, notikumus, datu modeli un plūsmas, sistēmu integrāciju, procesu & objektu statusu izmaiņas.  

Atbilde.

Saskaņā ar iepirkuma nolikuma 1.8.2. apakšpunktu, kas nosaka, ka pretendents iepirkuma norises laikā var iepazīties ar ierobežotas pieejamības informāciju (testa vidi, tehnisko un loģisko arhitektūru) klātienē pasūtītāja telpās, iepriekš piesakoties pasūtītāja kontaktpersonai, iepirkuma komisija aicina __________ (turpmāk -  Pretendents) pārstāvjus _____________ uz klātienes tikšanos pasūtīja telpās Kalpaka bulvārī 6, Rīgā, nodrošinot Pretendentam iespēju iepirkuma norises laikā iepazīties ar pasūtītāja informācijas sistēmas ierobežotas pieejamības informāciju. 

Jautājums.

2. 2024_35_3.pielikums_Tehniska_specifikacija_ar_pielikumiem.docx Pielikums 1 un 2024_35_3.pielikums_Tehniska_specifikacija_ar_pielikumiem.docx Pielikums 2 ( 25. un 26. lpp.) ir pievienoti sistēmas ekrāni. Lūdzu detalizētāk paskaidrot opciju “Lietu nomenklatūra”, “Iestatījumi”, “Mani līgumi”, “Mani iepirkumi"”, “Dzēsto dokumentu un  lietu reģistrs” lietošanu. Kādi statusi un to maiņa eksistē dokumentu un lietu moduļos? 

Atbilde.

Iepirkuma nolikuma 3.pielikuma “Tehniskā specifikācija” 2.pielikuma Izmaiņu pieprasījumu specifikācija 1. un 2. attēlos ekrānšāviņu augšējā daļā redzamie uzraksti “Lietu nomenklatūra”, “Iestatījumi”, “Mani līgumi”, “Mani iepirkumi”, “Dzēsto dokumentu un lietu reģistrs” ir lietotāja interfeisa elementi, kuri ir paredzēti navigācijai starp attiecīgo nosaukumu sistēmas moduļiem. Šie lietotāja interfeisa elementi ir pieejami no jebkuras sistēmas sadaļas un tiešā veidā neattiecas uz 1. un 2. pielikumā aprakstīto izmaiņu pieprasījumu darba uzdevumu.

Jautājums.

3. Kādu biznesa procesu skar 024_35_3.pielikums_Tehniska_specifikacija_ar_pielikumiem.docx Pielikums 2  Minētās formas adresātu lauka izmaiņas?

Atbilde.

Iepirkuma nolikuma 3.pielikuma “Tehniskā specifikācija” 2.pielikuma Izmaiņu pieprasījumu specifikācija formas datu ievades lauka “Adresāti” izmaiņas skar dokumentu vadības procesu.



